Document ID: 32004D0688

ODLOČBA KOMISIJE
z dne 6. oktobra 2004
o določitvi dokončne dodelitve finančnih sredstev v proračunskem letu 2004 državam članicam glede na določeno število hektarjev, za prestrukturiranje in preusmeritev vinogradov v skladu z Uredbe Sveta (ES) št. 1493/1999
(notificirano pod dokumentarno številko K(2004) 3663)
(2004/688/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 14(2) Uredbe,
ob upoštevanju naslednjega:
(1)
Pravila za prestrukturiranje in preusmeritev vinogradov so določena z Uredbo (ES) št. 1493/1999 in z Uredbo Komisije (ES) št. 1227/2000 z dne 31. maja 2000 o podrobnih pravilih za uporabo Uredbe Sveta (ES) št. 1493/1999 o skupni ureditvi trga za vino kar zadeva obseg vinogradniških površin (2).
(2)
Pravila o finančnem načrtovanju in udeležbi Skupnosti pri financiranju ukrepov prestrukturiranja in preusmeritve iz Uredbe (ES) št. 1227/2000 določajo, da se sklicevanja na določeno proračunsko leto nanašajo na plačila, ki jih dejansko izvedejo države članice med 16. oktobrom in 15. oktobrom naslednjega leta.
(3)
Komisija skladno s členom 14(1) Uredbe (ES) št. 1493/1999 dodeli letna začetna sredstva državam članicam na podlagi objektivnih meril ob upoštevanju določenih razmer in potreb ter prizadevanj glede na cilj programa.
(4)
Komisija je določila okvirno dodelitev finančnih sredstev v tržnem letu 2003/2004 v Odločbi 2003/628/ES (3).
(5)
Na podlagi člena 17(1) in (3) Uredbe (ES) št. 1227/2000 so nastali in obračunani izdatki držav članic omejeni z višino njim dodeljenih sredstev, ki so določena v Odločbi 2003/628/ES. Ta omejitev se v proračunskem letu 2004 uporabi za Nemčijo in Italijo za obračunane izdatke, v prvem primeru omejene za 125 227 EUR in v drugem primeru za 182 679 EUR z namenom omejitve njihovih skupnih izdatkov začetne dodelitve sredstev in za Portugalsko za nastale izdatke, omejene za 140 EUR.
(6)
Na podlagi točke (c) člena 16(1) Uredbe (ES) št. 1227/2000 lahko države članice v sklopu tekočega proračunskega leta vložijo naknadno zahtevo. Na podlagi člena 17(3) imenovane uredbe se sprejmejo zahteve držav članic, ki so porabile začetna dodeljena sredstva v skladu z njihovimi zahtevami, na podlagi porazdelitve tiste vsote, ki ostane, ko se za vse države članice odšteje skupna vsota, uradno prijavljena skladno s točkama (a) in (b) člena 16(1) imenovane uredbe in eventualno popravljena skladno s členom 17(1 in 3), od skupnega zneska, ki je dodeljen državam članicam. Ta določba se uporabi v Španiji, Franciji, Italiji, Avstriji in na Portugalskem za proračunsko leto 2004.
SPREJELA NASLEDNJO ODLOČBO:
Člen 1
Dokončna dodeljena finančna sredstva za tržno leto 2003/2004 zadevnim državam članicam glede na določeno število hektarjev, za prestrukturiranje in preusmeritev vinogradov v skladu z Uredbo (ES) št. 1493/1999 v proračunskem letu 2004 so navedena v Prilogi te odločbe.
Člen 2
Ta odločba je naslovljena na države članice.
V Bruslju, 6. oktobra 2004

Labels: 19
6